Gaming (Magyar) - ArchWiki

Jump to content

# Gaming (Magyar)

From ArchWiki
Fordítás állapota: Ez az oldal az angol Gaming című oldal magyar nyelvre lefordított változata. Utolsó fordítás dátuma: 2026.04.23. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- List of games (Magyar)
- Video game platform emulators (Magyar)
- Xorg (Magyar)
- Gamepad (Magyar)
- Wine (Magyar)

A Linuxra már régóta tekintenek "nem hivatalos" játékplatformként. A legtöbb játékfejlesztői szervezet számára nem elsődleges prioritású az a támogatás és célközönség amely biztosítva van a Linux számára. Ennek a helyzetnek a változása 2021-től kezdődően felgyorsult, mivel olyan nagy szereplők, mint a Valve, a CodeWeavers csoport és a közösség hatalmas fejlesztéseket hajtottak végre az ökoszisztémában, lehetővé téve, hogy a Linux valóban életképes platformmá váljon a játékok számára. Továbbá, egyre több független fejlesztőcsapat törekszik arra, hogy többplatformos játékgrafikai megjelenítőmotort használjon annak érdekében, hogy játékuk lefordítható és futtatható legyen Linuxon.

A játékok esetében a felhasználók gondolatainak többsége gyakran a népszerű AAA játékok felé irányul, amelyeket általában kizárólag a Microsoft Windows platformra írnak. Ez érthető, azonban nem ez az egyetlen és kizárólagos lehetőség. Tekintse meg a #Játékkörnyezetek és a #Játékok beszerzése szakaszokat lejjebb ezen az oldalon, ahol olyan szoftvereket találhat, amelyek segítségével más platformokról származó játékokat is futtathat.

Ha azonban Ön ragaszkodik ahhoz, hogy a Microsoft Windows rendszerre írt játékok Linuxon működjenek, akkor más szemléletmódra, szoftverekre és megközelítésre van szükség. A belső működés megértésére és funkcionális helyettesítés biztosítására. Olvassa el alább a #Játék technikai részletei című leírást.

## Játék technikai részletei

Végső soron három komplikáció merül fel, amikor Ön a Linuxon megpróbálja azokat az AAA játékokat játszani amelyeket eredetileg Windowsra készítettek. Ezek a következők:

(Fordítói megjegyzés: A "tripla A" (AAA) játékok olyan videójátékok, amelyeket a legnagyobb költségvetéssel, a legnagyobb fejlesztői csapatokkal és a legnagyobb marketingkampányokkal készítenek, és a játékipar csúcsát képviselik.)

Grafikai SDK
  Játékok, amelyeket olyan alkalmazásprogramozási felületre (API‑ra) írtak és fordítottak le forráskódból, amelyet a Linux nem ismer fel (például DirectX).
Általános függvénykönyvtári függőségek
  Azok a függvénykönyvtárak, amelyek a játékmenet során szükségesek az általános műveletekhez. Például a játékban a mentéshez szükséges függvénykönyvtárak, a beállításfájlok betöltéséhez szükséges függvénykönyvtárak (pl. Microsoft Visual C++, MFC, .NET).
Nem kompatibilis interfészek
  Az említett keretrendszereken túl további probléma adódik a bináris formátumokkal és a Windows által előállított forráskódból lefordított kóddal, amelyet a Linux nem ismer fel.

A grafikai SDK továbbítja a grafikai függvényhívásokat az alapul szolgáló grafikus illesztőprogramnak, amely ezt követően kommunikál a GPU hardverrel.

A játékok nagy része a DirectX alkalmazásprogramozási felületet használja a fő SDK hajtóként. A Linux kizárólag az OpenGL és a Vulkan alkalmazásprogramozási felületet támogatja. A Linux önmagában nem támogatja a DirectX alkalmazásprogramozási felületet vagy a fent említett technológiákat (Visual C++, MFC, .NET).

Ehelyett számos nyílt forráskódú megfelelő készült, amelyek megpróbálnak azonos funkcionalitást biztosítani, végső soron ugyanazt az eredményt elérve grafikai szempontból. Ezeknek a megfelelő megoldásoknak megvannak a "saját" megírt helyettesítőik, amelyek megpróbálják "újraalkotni" azt, hogy az eredeti SDK‑hívások mit érhettek volna el az úgynevezett fekete doboz szemszögből. A népszerűek közé tartoznak:

- Wine (Wine Is Not an Emulator) - Egy "betöltő virtuális gépet", valamint, saját írt szoftverfüggőségeket, interoperabilitást és egyebeket is biztosít.
- Proton - A Wine‑projekt egy fejlesztési elágazása, amelyet a Valve optimalizált a Steamhez.
- Mono - .NET alternatíva.
- MF-Media - Media foundation szoftverfüggőségek.

Például egy függvényhívás a vertekszek betöltésére, transzformálására és árnyalására a DirectX alkalmazásprogramozási felületben teljesen újraírható egy Wine által létrehozott .dll/.so fájlban, amely a saját "hipotetikus" elképzelését adja arról, hogy a függvény mit végezhet a háttérben, majd ezt továbbítja egy OpenGL alternatívának, ténylegesen megpróbálva hasonló eredményt elérni. Mivel ezek a hívások közvetlen megfelelőként kezelhetők, "mintha" a DirectX futna, ezért a teljesítmény nem csökken (kivéve az indulási többletterhelést az interoperabilitás miatt).

Ezeket a szoftvereket a felhasználók gyakran együtt hozzák be a disztribúcióba. Létrehozásra és beállításra kerül egy prefix (a Wine terminológiájában egy könyvtár, amely egy Windows‑homokozót utánoz). A szoftverfüggőségeket a prefixen belül telepítik (a "homokozónak" továbbra is szüksége van a játék redistributables szoftvercsomagjaira), gyakran a winetricks segédszoftverrel, majd megkísérlik futtatni a játékot "mintha" Windowsról lenne elindítva.

Manapság ez szerencsére a legtöbb játéknál működik (kivéve az anti‑cheat védelemmel ellátottakat, amelyek kernel‑szintű illesztőprogramot igényelnek, amellyel a Wine/Proton még nem rendelkezik). Ha egy játék nem működik, akkor az általában inkompatibilis szoftvercsomagok, hiányzó szoftvercsomag-függőségek vagy a Wine/Proton által még nem megvalósított funkcionalitás következménye.

A Lutris egy olyan szoftver, amely futtatókörnyezeteket (runners) és homokozókat (sandboxes) biztosít, és kezeli a szoftvercsomag-függőségeket a játékok telepítésekor, amennyiben a fentebb leírt folyamat fárasztónak és/vagy bonyolultnak bizonyul.

## Gyakori szoftvercsomag-függőségek a játékok számára

Annak érdekében, hogy Ön mélyebb megértést nyerjen arról, hogy mit fog tenni, amennyiben a Wine/Proton megoldást fogja választani, érdemes áttekinteni azokat a gyakori szoftvercsomag-függőségeket, amelyeket a játékok igényelnek a futtatásukhoz. Az architektúrát is figyelembe kell venni, legyen az x86 vagy x64, lehetőleg mindkettő.

Egy prefix könyvtárat a következő szoftverekkel kell feltölteni annak érdekében, hogy a legtöbb Windows játék futni tudjon.

### Kötelező (magas lefedettség érdekében)

This article or section needs language, wiki syntax or style improvements. See Help:Style for reference.

Reason: Itt olyan wiki szócikkekre mutató hivatkozásokat kell használni, amelyek szoftvercsomag-hivatkozásokat tartalmaznak (pl. Betűtípusok) (Discuss in Talk:Gaming (Magyar))

- Microsoft alap betűkészletek (Microsoft Core Fonts)
- Microsoft Visual C++ 2015 [2005, 2008, 2010, 2012, 2013, 2015, 2017–2018, 2019, 2022]. (2022 rendelkezik a legnagyobb lefedettséggel, ezért az az ajánlott.)
- DirectX 9.0, 2010. júniusi SDK frissítés, amely többek között az alábbiakat tartalmazza (DirectX 11.0 rendelkezik a legnagyobb lefedettséggel, ezért az az ajánlott.) :
  - Direct3D
  - Direct2D
  - DirectShow
  - DirectInput
  - DirectPlay
  - DirectSound
  - DXGI
  - XAudio2
- .NET Framework (A 4.8 verzió rendelkezik a legnagyobb lefedettséggel.)
- OpenGL
- OpenCL
- Vulkan

### Opcionális (de mégis gyakori)

- XNA
- PhysX
- Quicktime
- Adobe Reader 11
- Java SRE (Például a Minecraft számára.)

### Ritka (kevésbé gyakori)

- Gamespy
- MIDI driver
- ACDSee

## Gépkövetelmények

Nem elegendő csupán feltölteni egy prefix-et a játékhoz szükséges szoftvercsomag-függőségekkel. A kernelnek magának kell biztosítania azt a helyettesítést, amelyet a játék által végrehajtott hívásokhoz nyújtani fog. Amint már említésre került, rendelkezésre állnak az illesztőprogramok és az alternatívák.

### Illesztőprogramok

Tekintse meg a Graphics processing unit című oldalt.

### Szoftvercsomag-függőségek a gép számára és azok helyettesítőik

Megjegyzés Ez a leírás többnyire tájékoztató jellegű. Néhány itteni szoftvercsomag automatikusan települ, amint Ön telepíti a főbb szoftvercsomagokat.

- Wine
- wine-gecko
- wine-mono
- Vulkan
- OpenGL
- Proton Redistributables (Opcionális, de lehet, hogy segít.)

## Játékkörnyezetek

A Wine/Proton nem az egyetlen megközelítés a játékok futtatására. Különböző környezetek léteznek a játékok futtatására Linux alatt, és ugyanannyi (vagy még több) játék érhető el bennük, mint Windows alatt:

- Natív környezet – Játékok, amelyek Linux platformra készített builddel rendelkeznek, és OpenGL és/vagy Vulkan grafikus API támogatással érkeznek.
- Emulátorok – Szükséges más architektúrákra és rendszerekre tervezett szoftverek futtatásához. A legtöbb játék azonnal fut, amint a ROM betöltésre kerül az emulátorba, és ritkán fordulnak elő problémák. Lehetőségekért tekintse meg a Video game platform emulators című leírást.
- Java – "Egyszer kell megírni és utána mindenhol futtatható" típusú platform. Minecraft, Runescape, Wurm Online, Puzzle Pirates, csak néhány példa a népszerű játékokra, amelyek futnak Linuxon.
- Web – Webböngészőben futó játékok.
  - A HTML5 játékok a vászon (canvas) és a WebGL technológiákat használják, és minden modern webböngészőben működnek.
  - Flash technológián alapuló játékok – Az ilyen játékok használatához Önnek először egy bővítményt kell feltelepítenie a számítógépre.
- Wine – A Windows-kompatibilitási réteg lehetővé teszi Windows-alkalmazások (és számos játék) futtatását Unix-szerű operációs rendszereken. Támogatja a futásidőben történő DirectX-Vulkan alkalmazás‑programozási interfészek közötti fordítást a Wine#DXVK kiegészítéssel, amely javítja a teljesítményt azokban a játékokban, amelyek kizárólag a DirectX alkalmazás‑programozási interfészt támogatják.
- Virtuális gépek – Használhatóak kompatibilis operációs rendszerek (például Windows) telepítésére. A VirtualBox jó 3D-támogatással rendelkezik. Ennek kiterjesztéseként, amennyiben Önnek kompatibilis hardvere van, akkor megfontolhatja a VGA passthrough alkalmazását egy Windows KVM vendég géphez. A kulcsszó: "virtual function I/O" (VFIO), vagy PCI passthrough via OVMF.
- Proton/DXVK – A Wine fejlesztésének egyik elágazása, amelyet a szabadalmaztatott steam platformhoz terveztek, és jobb játéktámogatást biztosít mint maga a Wine. További információért tekintse meg a Steam#Proton Steam-Play című leírást.

## Játékkompatibilitás

### A vm.max_map_count értékének megnövelése

Ha a `vm.max_map_count` értéke alacsonyra van állítva, akkor az befolyásolhatja az egyes játékok teljesítményét és stabilitását. Ezért célszerű lehet az értéket tartósan megnövelni egy megfelelő sysctl beállításfájl létrehozásával.

    /etc/sysctl.d/80-gamecompatibility.conf

    vm.max_map_count = 2147483642

Megjegyzés Az alapértelmezett értéket a `/usr/lib/sysctl.d/10-arch.conf` fájl állítja be. Ha Ön másik fájlt használ, akkor győződjön meg róla, hogy annak magasabb prioritása legyen. Részletekért tekintse meg a sysctl(8) § SYSTEM FILE PRECEDENCE man súgót.

Az Arch Linux alapértelmezés szerint a 1048576 értéket használja [1], amelyet a Fedora biztonságosnak tekint [2]. Ez az alapértelmezett érték valószínűleg elegendő a jelenlegi játékokhoz, mivel az érték növelése főként akkor volt fontos, amikor az Arch a kernel alapértelmezett 65530-as értékét használta [3]. A 2147483642 (MAX_INT - 5) érték az alapértelmezett a SteamOS operációs rendszerben.

Alkalmazza a változtatásokat újraindítás nélkül a következő futtatásával:

    # sysctl --system

Megjegyzés Ez inkompatibilitáshoz vezethet a régebbi programokkal, amelyek megpróbálják olvasni a core dump fájlokat. [4].

## Játékok beszerzése

Az, hogy léteznek játékok Linuxra, még önmagában nem jelenti azt, hogy ezek natívak is. Lehetséges, hogy előre csomagolva vannak a Wine vagy a DOSBox szoftverrel.

- Athenaeum — Egy teljesen ingyenes és szabad szoftver amely a Steam leváltását tűzte ki célul.

  https://gitlab.com/librebob/athenaeum || athenaeum-gitAUR

- Flathub — Központi Flatpak szoftvercsomag-tároló. Kicsi, de növekvő játékszekcióval rendelkezik.

  https://flathub.org/apps/category/Game || flatpak, discover, gnome-software

- GOG.com — DRM-mentes játékáruház. A játékok telepíthetőek offline telepítési szkriptek segítségével (akár egy gtk2AUR-alapú felületen, vagy terminálból futtatva), a Galaxy kliensszoftveren keresztül (Wine szükséges hozzá), illetve, nem hivatalos kliensszoftvereken keresztül is telepíthetőek.

  https://www.gog.com || lgogdownloaderAUR, wyvernAUR, minigalaxyAUR

- Heroic Games Launcher — Egy grafikus felület a GOG és a legendary számára, amely nyílt forráskódú alternatívája az Epic Games Launchernek.

  https://heroicgameslauncher.com/ || heroic-games-launcherAUR

- itch.io — Piactér és közösségi platform, ahol független fejlesztők játékokat, digitális projekteket és kreatív tartalmakat oszthatnak meg, árusíthatnak vagy ingyenesen elérhetővé tehetnek.

  https://itch.io || itch-setup-binAUR

- Legendary — Egy ingyenes és nyílt forráskódú helyettesítő az Epic Games Launcher számára.

  https://github.com/derrod/legendary || legendaryAUR

- Lutris — Nyílt játékplatform Linuxhoz. A játékokat a GOG, a Steam, a Battle.net, az Origin, az Uplay és sok más forrásból szerzi be. A Lutris különféle játékfuttatókat használ a játékok indításához, teljesen testre szabható beállítási lehetőségekkel.

  https://lutris.net || lutris

- Modrinth App — Egy egyedi, nyílt forráskódú indító, amely lehetővé teszi, hogy Ön a kedvenc modjait játssza, és naprakészen tartsa őket, mindezt egyetlen, praktikus szoftvercsomagban.

  https://modrinth.com/app || modrinth-app-appimageAUR

- Rare — Egy másik grafikus felület a legendary számára, PyQt5 alapokon.

  https://github.com/Dummerle/Rare || rareAUR

- Steam — Digitális szoftverterjesztési és kommunikációs platform, amelyet a Valve fejlesztett.

  https://store.steampowered.com || steam

A Wine beburkolókkal (Wine wrappers) kapcsolatban tekintse meg a Wine#Harmadik féltől származó alkalmazások című leírást.

## Játékindítók

A játékindítók fontos szoftverek a játékok kezelésére és futtatására különböző platformokon. Az alábbiakban a Linuxon elérhető különböző játékindítók összehasonlítása látható, különös tekintettel azok funkcióira és kompatibilitására.

Szoftvercsomag | Licenc | Van-e Wine támogatás? | Van-e DLC-kezelés? | Többplatformos-e? | Van-e ProtonDB támogatás? | Amire összpontosít
--- | --- | --- | --- | --- | --- | ---
athenaeum-gitAUR | GPL-3.0-or-later | Nem | Igen | Igen | Igen | Flatpak
lgogdownloaderAUR | WTFPL | Igen | Igen | Nem | Igen | GOG
heroic-games-launcherAUR | GPL-3.0-only | Igen | Igen | Igen | Igen | Epic, GOG, Amazon Prime
itch-setup-binAUR | MIT | Nem | Nem | Igen | Igen | itch.io
legendaryAUR | GPL-3.0-only | Igen | Igen | Nem | Igen | Epic
lutris | GPL-3.0-only | Igen | Igen | Igen | Igen | Széles körű
play.itAUR | BSD-2-Clause | Igen | Nem | Nem | Nem | Natív, Wine, DOSBox és ScummVM
portprotonAUR | MIT | Igen | Nem | Igen | Igen | Wine
rareAUR | GPL-3.0-only | Igen | Igen | Nem | Igen | Epic
Steam | Proprietary | Igen | Igen | Igen | Igen | Proton
umu-launcher | GPL-3.0-only | Igen | Nem | Nem | Nem | Proton

Fordítói megjegyzés: A "DLC-kezelés" azt jelenti, hogy egy játékindító vagy platform képes-e kezelni a letölthető tartalmakat (DownLoadable Content, DLC-ket), például képes-e telepíteni, frissíteni, eltávolítani vagy rendszerezni őket.

## Játékok beállítása

Bizonyos játékok vagy játéktípusok különleges beállítást igényelhetnek ahhoz, hogy megfelelően fussanak, vagy úgy működjenek, ahogyan az elvárható. A legtöbb játék azonban azonnal, külön beállítás nélkül fut az Arch Linux alatt, sőt, a kódfordítási idő optimalizációknak köszönhetően akár jobb teljesítményt is nyújthat, mint más disztribúciókon. Ugyanakkor néhány speciális környezet esetében szükség lehet kisebb beállításra vagy szkriptek használatára annak érdekében, hogy a játékok a lehető legsimábban fussanak.

### Több képernyős beállítások

Több képernyős beállítás használata problémákat okozhat a teljes képernyős játékok futtatásánál. Ilyen esetben egy lehetséges megoldás a #Játékok indítása külön X-szerveren. NVIDIA felhasználók számára megoldás található az NVIDIA#Játszás TwinView használatával című leírásban.

### Billentyűzet lefoglalása

Számos játék lefoglalja a billentyűzetet, és ez észrevehetően megakadályozza az ablakváltást (más néven alt-tabolást).

Néhány SDL játék (például Guacamelee) lehetővé teszi a lefoglalás kikapcsolását a `Ctrl-g` billentyűkombináció megnyomásával.

Megjegyzés Ismert, hogy az SDL (Simple DirectMedia Layer) néha nem képes lefoglalni a bemeneti rendszert. Ilyen esetben előfordulhat, hogy néhány másodperc várakozás után sikerül lefoglalnia.

### Játékok indítása külön X-szerveren

Bizonyos esetekben (mint például a fent említett esetekben) szükséges vagy kívánatos lehet egy második X-szerver futtatása. A második X-szerver futtatásának több előnye van. Például jobb teljesítmény, lehetőség arra, hogy Ön a játékból kilépjen a `Ctrl+Alt+F7`/`Ctrl+Alt+F8` billentyűkombináció használatával, valamint az elsődleges X munkamenet összeomlásának elkerülése (amelyben Önnek esetleg megnyitott munkája van), amennyiben egy játék ütközik a grafikus illesztőprogrammal. Az új X-szerver hasonló lesz egy távoli hozzáférési bejelentkezéshez az ALSA számára, így az Ön felhasználójának az `audio` csoport tagjának kell lennie ahhoz, hogy bármilyen hangot hallhasson.

A második X-szerver elindításához (a Xonotic nevű ingyenes belső nézetű lövöldözős játék példáján keresztül) egyszerűen tegye a következőt:

    $ xinit /usr/bin/xonotic-glx -- :1 vt$XDG_VTNR

Ezt tovább lehet fokozni egy külön X beállításfájl használatával:

    $ xinit /usr/bin/xonotic-glx -- :1 -xf86config xorg-game.conf vt$XDG_VTNR

Jó ok lehet egy alternatív xorg.conf biztosítására, amennyiben az Ön elsődleges beállítása az NVIDIA Twinview funkcióját használja, amely a 3D-s játékokat (például a Xonoticot) a több képernyős beállítás közepére helyezné, az összes képernyőn átnyújtva. Ez nem kívánatos, ezért ajánlott egy második X-szerver elindítása olyan alternatív beállítással, ahol a második képernyő le van tiltva.

Megjegyzés Az X-szerver beállításfájljának a helye a `/etc/X11` könyvtárhoz van viszonyítva.

Így nézhet ki egy játékindító szkript, amely az Openbox szoftvert használja az Ön saját könyvtárában vagy a `/usr/local/bin` alatt:

    ~/game.sh

    if [ $# -ge 1 ]; then
            game="$(which $1)"
            openbox="$(which openbox)"
            tmpgame="/tmp/tmpgame.sh"
            DISPLAY=:1.0
            echo -e "${openbox} &\n${game}" > ${tmpgame}
            echo "starting ${game}"
            xinit ${tmpgame} -- :1 -xf86config xorg-game.conf || exit 1
    else
            echo "not a valid argument"
    fi

Miután futtathatóvá tette a szkriptfájlt, képes lesz a következőre:

    $ ~/game.sh xonotic-glx

Megjegyzés Ha el szeretné kerülni a beállításfájlok betöltését a `/etc/X11/xorg.conf.d` könyvtárból, akkor használja a `-configdir` opciót is, amely egy üres könyvtárra mutat.

### Egérészlelés gyakoriságának beállítása

Azoknál a játékoknál, amelyek rendkívüli nagy egérhasználati készséget igényelnek (például lövöldözős játékok), az egér lekérdezési gyakoriság beállítása segíthet javítani a pontosságot a felső kategóriás egereknél. A javulás néhány ezredmásodperc lehet, amikor a tipikus 250 Hz – 500 Hz lekérdezési gyakoriságot 1000 Hz lekérdezési gyakoriságra növeljük, de az 1000 Hz fölötti frekvencianövelés legfeljebb alig kevesebb mint egy ezredmásodpercnyi javulást eredményez. Általánosságban a késleltetést az egér mikrokontrollerének, firmware-ének és szenzorának minősége befolyásolja, és a jelenleg elérhető legalacsonyabb késleltetésű egerek nem feltétlenül javulnak 1000 Hz fölött.

### Binaurális hang OpenAL segítségével

Ha Ön fejhallgatót használ az OpenAL szoftvert használó játékoknál, akkor sokkal jobb térbeli hangzást érhet el az OpenAL HRTF szűrőivel. A bekapcsolás érdekében hozza létre a következőt:

    ~/.alsoftrc

    hrtf = true

Alternatív megoldásként telepítse az openal-hrtfAUR szoftvercsomagot az AUR szoftvercsomag-tárolóból, és szerkessze a beállításokat a `/etc/openal/alsoftrc.conf` fájlban.

A Source játékoknál a játékbeli `dsp_slow_cpu` beállítást `1` értékre kell állítani a HRTF engedélyezéséhez, különben a játék a saját feldolgozását fogja használni. Továbbá Önnek be kell állítania a Steamet, hogy natív futtatókörnyezetet használjon, vagy össze kell kapcsolnia a Steam openal.so saját másolatát az Ön helyi példányával. A teljesség kedvéért használja a következő beállításokat is:

    dsp_slow_cpu 1 # Játékbeli térhatású hangzás kikapcsolása.
    snd_spatialize_roundrobin 1 # Hangok 1.0*100%-ának térhatású hangzásának kikapcsolása.
    dsp_enhance_stereo 0 # DSP hangeffekteket kikapcsolása. Önnek érdemes lehet bekapcsolva hagynia, ha úgy találja, hogy ez nem zavarja a hangeffektek érzékelését.
    snd_pitchquality 1 # Kiváló minőségű hangok használata.

### PulseAudio hangolása

Ha Ön a PulseAudio szoftvert használja, akkor érdemes lehet néhány alapértelmezett beállítást módosítani annak érdekében, hogy biztosan optimálisan működjön.

#### Valós idejű prioritás és negatív nice szint engedélyezése

Mivel A PulseAudio egy hangszolgáltatás, ezért valós idejű prioritással rendelkező futtatásra készült. Azonban az operációs rendszer lefagyásának biztonsági kockázatai miatt alapértelmezetten normál szálként van ütemezve. Ennek módosításához először győződjön meg róla, hogy Ön az `audio` csoport tagja. Ezután kommentezze ki és szerkessze a következő sorokat a `/etc/pulse/daemon.conf` fájlban:

    /etc/pulse/daemon.conf

    high-priority = yes
    nice-level = -11

    realtime-scheduling = yes
    realtime-priority = 5

Majd végül, indítsa újra a PulseAudio szolgáltatást.

#### Magasabb minőségű újrakeverés a jobb hangzásért

Az Arch operációs rendszeren a PulseAudio alapértelmezés szerint a speex-float-1 értéket használja a hangcsatornák újrakeverésére, amely "közepesen alacsony" minőségű újrakeverésnek tekinthető. Ha az Ön operációs rendszere képes kezelni a többletterhelést, akkor előnyös lehet a fenti értéket a következőre beállítani:

    resample-method = speex-float-10

#### Hardveres pufferek illesztése a Pulse puffereléséhez

A pufferek illesztése csökkentheti a hangakadozást és kismértékben növelheti a teljesítményt. További részletekért tekintse meg ezt a leírást.

## Távoli játék

A felhőalapú játék nagy népszerűségre tett szert az utóbbi években, köszönhetően az alacsony kliensoldali hardverkövetelményeknek. Az egyetlen fontos dolog a stabil internetkapcsolat (Ethernet-kábellel műlödő internet vagy 5 GHz frekvencián működő Wi-Fi internet az ajánlott), minimum 5–10 Mbit/s sebességgel (a képminőségtől és a képkockasebességtől függően).

Tekintse meg a Gamepad#Játékkontroller használata hálózaton keresztül című leírást a játékkontroller hálózaton keresztül történő használatához olyan szolgáltatásokkal, amelyek ezt általában nem támogatják.

Megjegyzés A legtöbb, kizárólag böngészővel elérhető szolgáltatás széles körű böngészőkompatibilitással rendelkezik, de némelyik hivatalosan kizárólag google-chromeAUR kompatibilis. Ha Ön nem szeretné használni a Chrome webböngészőt, akkor lehetőség van arra, hogy megváltoztassa az Ön webböngészője által küldött felhasználói ügynök (user agent) karakterláncot annak érdekében, hogy ezzel megpróbálja "becsapni" a weboldalt, azt el hitetve vele, hogy Ön Chrome webböngészőt használ, mivel ezen szolgáltatások többsége nem alkalmaz további ujjlenyomat-gyűjtést/észlelést.

Szolgáltatás | Telepítő | Böngészőben lévő kliens-e? | Használja-e az Ön host gépét? | Host gépek bérlését kínálja-e? | Van-e teljes asztali támogatás? | Van-e kontroller támogatás? | Megjegyzések
--- | --- | --- | --- | --- | --- | --- | ---
Dixper | – | Igen | Kizárólag Windows | ? | ? | ? | –
Reemo | reemod-binAUR | Kizárólag Chromium alapú | Igen | Igen | Igen | Kizárólag Windows | A szoftvert az Ön hivatalos telepítési szkriptjével is telepítheti a letöltési szekcióban a weboldalukon keresztül.
Xbox Cloud | xbox-cloud-gamingAUR | Igen | Nem | Nem | Nem | Igen | Az XCloud használatához szüksége van a Game Pass Ultimate előfizetésre.
GeForce Now | – | Igen | Nem | Nem | Igen | Igen | Önnek játékokkal kell rendelkeznie a Steam, az Epic kliens vagy a GOG platformon ahhoz, hogy ezt a szolgáltatást használhassa. Nem minden játék érhető el.
Moonlight | moonlight-qt | Nem | Igen | Nem | Igen | Igen | Ez kizárólag egy kliensszoftver. A gazdagépnek, a GeForce Experience szoftvert (ami kizárólag Windows) vagy a Sunshine szoftvert (ami többplatformos) kell használnia.
Parsec | parsec-binAUR | Igen (Kísérleti) | Kizárólag Windows | Nem | Igen | Igen | –
Playkey | playkey-linuxAUR | ? | ? | ? | ? | ? | –
PlayStation Now[Halott link 2024-07-30—HTTP 404] | Futtatható Wine vagy a Steam Protonja alatt. | Nem | Nem | – | Nem | Igen | Play PS4, PS3 és PS2 játékok PC számítógépen. Ön alternatívaként használhat emulátorokat.
PlayStation Remote Play | chiakiAUR | Nem | Igen | – | Igen | Igen | Játsszon játékokat az Ön PS4 és/vagy PS5 konzoljáról PC-n.
Rainway[Halott link 2025-03-15—domain name not resolved] | Webböngésző alapú | Igen | Kizárólag Windows | Nem | Igen | ? | –
Shadow | shadow-techAUR | Nem | Nem | Igen | Igen | Igen | A kontroller támogatása az USB over IP‑től függ, és jelenleg kizárólag AVC érhető el, mivel a HEVC nem támogatott.
Steam Remote Play | A steam portja. | Nem | Igen | Nem | Nem | Igen | –
Vortex[dead link 2024-01-29—HTTP 404] | – | Igen | Nem | – | Nem | ? | –
VNC | tigervnc vagy x11vnc | Nem | Igen | Nem | Igen | Nem | Általános célú távoli asztali protokoll, de a késleltetésnek elég alacsonynak kell lennie ahhoz, hogy LAN hálózaton keresztül játékra is használható legyen. Részletekért tekintse meg a Gamepad#Játékkontroller használata hálózaton keresztül című leírást a játékkontroller támogatásához.
xrdp | xrdpAUR | Nem | Igen | Nem | Igen | Nem | Egy másik általános célú távoli asztali protokoll, amely OpenGL támogatással és Vulkan támogatással rendelkezik a grafikus gyorsítás beállítása után. Ajánlott LAN hálózaton keresztüli játékhoz. Részletekért tekintse meg a Gamepad#Játékkontroller használata hálózaton keresztül című leírást a játékkontroller támogatásához.
X11 forwarding | openssh | Nem | Igen | Nem | Nem | Nem | X továbbítás SSH protokollon keresztül a VirtualGL segítségével. Támogatja az OpenGL grafikus programozási felületet. Működik néhány, de nem az összes játéknál. Részletekért tekintse meg a Gamepad#Játékkontroller használata hálózaton keresztül című leírást a játékkontroller támogatásához.
Boosteroid | boosteroidAUR | Igen | Nem | Nem | Igen | Igen | Önnek játékokkal kell rendelkeznie egy digitális terjesztési platformon (Steam, EGS, Origin stb.), hogy használhassa ezt a szolgáltatást. Nem minden játék érhető el. Önnek regisztrálnia kell (ingyenesen), hogy láthassa a teljes játékkínálatot. Előfizetést kell vásárolnia ahhoz, hogy elindíthassa az Ön által birtokolt játékokat a digitális terjesztési platformon.
Blacknut | blacknut-appimageAUR vagy Blacknut AppImage | Igen | Nem | Nem | Igen | Igen | Önnek előfizetésre van szüksége ahhoz, hogy használhassa ezt a szolgáltatást. Nem minden játék érhető el rajta.

## Teljesítmény javítása

Tekintse meg a fő cikket: Teljesítmény javítása. A Wine szoftverhez tekintse meg a Wine#Teljesítmény című leírást. A jó játékélményhez alacsony késleltetésre, következetes válaszidőre (jitter nélkül) és elegendő átviteli sebességre (képkockák másodpercenként) van szükség. Ha több forrásból érkezik egy kis jitter, akkor azok időnként átfedhetik egymást, és észrevehető akadozást okozhatnak. Ezért legtöbbször célszerű egy kicsit csökkenteni az átviteli sebességet, hogy következetesebb válaszidőt érjünk el. Másrészt, ha alacsony az átlagos FPS, vagy ha maga a játékalkalmazás okoz CPU‑terhelési tüskéket, akkor jobb a nyers átviteli sebességet növelni.

### clock_gettime áteresztőképességének javítása

A felhasználói térben futó programok, és különösen a játékok, nagyon sok clock_gettime(2) függvényhívást végeznek, hogy lekérjék az aktuális időt a játékmenet fizikájának, fps értékének és egyéb számításoknak a meghatározásához. Az időfelhasználás megfigyelhető az alábbi parancs futtatásával:

    # perf top

Majd megvizsgálva a read_hpet (vagy acpi_pm_read) értéket, megkapható a többletterhelés.

Ha Ön nincs ráutalva egy nagyon precíz időzítőre, akkor a hpet (high precision event timer) vagy az acpi_pm (ACPI Power Management Timer) helyett válthat a gyorsabb TSC (time stamp counter) időzítőre. Adja hozzá a kernelparamétert

    tsc=reliable clocksource=tsc

hogy a TSC elérhetővé váljon és engedélyezze azt. Ezután indítsa újra az operációs rendszert. Majd erősítse meg az órának a forrását az alábbi parancs futtatásával:

    # cat /sys/devices/system/clocksource/clocksource*/jelenlegi_óra_forrása

Az alábbi parancs futtatásával Ön láthatja az összes jelenleg elérhető időzítőt:

    # cat /sys/devices/system/clocksource/clocksource*/available_clocksource

Váltani közöttük úgy lehet, hogy egyet beír az aktuális jelenlegi_óra_forrása helyére. Egy Zen 3 rendszeren a [5] benchmark eredményei azt mutatják, hogy a `tsc` körülbelül 50-szer nagyobb áteresztőképességet biztosít, mint a `hpet` vagy az `acpi_pm`.

Figyelmeztetés A `tsc` kényszerítése, amikor az megbízhatatlan, a Firefox véletlenszerű összeomlását okozza, mivel megsérti a `clock_gettime(CLOCK_MONOTONIC)` monotonitását [6], amelyre a Firefox támaszkodik. Használja saját felelősségére!

### Kernelparaméterek finomhangolása a válaszidő-konzisztencia érdekében

Az alapértelmezett előnyök eléréséhez Ön telepítheti a realtime kernelt (részletekért tekintse meg a realtime kernel cikket), azonban ez CPU‑átviteli teljesítménybe kerül és késleltetheti a megszakítások kezelését. Továbbá a realtime kernel nem kompatibilis a nvidia-open-dkms szoftvercsomaggal, és nem változtatja meg a SCHED_NORMAL (más néven SCHED_OTHER) folyamatok ütemezőjét, amely az alapértelmezett folyamatütemezési típus. Az alábbi kernelparaméter‑változtatások javítják a válaszidő konzisztenciáját a realtime kernel esetében, valamint más kernelek, például az alapértelmezett linux kernel esetében is.

A (Transparent) Hugepage allokációhoz tartozó proaktív kompakció csökkenti az átlagos, de nem feltétlenül a maximális allokációs késéseket. A proaktív kompakciót tiltsa le, mert jittert okoz a kernel dokumentáció szerint (belső működés):

    # echo 0 > /proc/sys/vm/compaction_proactiveness

Csökkentse a watermark boost faktort úgy, hogy memóriafragmentáció esetén csak egyetlen pageblockot (64‑bites x86 rendszeren 2 MB) töredezettség-mentesítsen. Egy memóriafragmentációs esemény után ez segít abban, hogy az alkalmazás adatai jobban megmaradjanak a processzor utolsó szintű gyorsítótárában.

    # echo 1 > /proc/sys/vm/watermark_boost_factor

Ha elegendő szabad RAM áll rendelkezésre, akkor növelje a minimális szabad kilobyte számát, hogy elkerülje a memóriaallokációs késéseket: [7][8]. Ne állítsa ezt 1024 KB alá, illetve a rendszer memóriájának 5%-a fölé. 1 GB lefoglalása:

    # echo 1048576 > /proc/sys/vm/min_free_kbytes

Ha elegendő szabad RAM áll rendelkezésre, növelje a watermark scale faktort, hogy tovább csökkentse az allokációs késések valószínűségét. (Magyarázatok a [9], és [10] leírásokban). A watermark távolságok beállítása a RAM 5%-ára:

    # echo 500 > /proc/sys/vm/watermark_scale_factor

Kerülje a swap használatát (az oldalak zárolása késleltetést okoz és adathordozó Input-Output műveletet használ), hacsak a rendszernek nincs több szabad memóriája:

    # echo 10 > /proc/sys/vm/swappiness

Győződjön meg róla, hogy a zswap engedélyezve van. Ha szükségessé válik az oldalak swap‑elése, akkor a zswap segít csökkenteni a swap‑pal kapcsolatos akadozást. Ha Önnek nincs swap partíciója, akkor a zram használatával helyettesítheti a zswap‑ot.

Engedélyezze a Multi‑Gen Least Recently Used (MGLRU) funkciót, de csökkentse a lock contention valószínűségét kisebb teljesítményveszteség árán [11]:

    # echo 5 > /sys/kernel/mm/lru_gen/enabled

Tiltsa le a zone reclaim funkciót (a memóriaoldalak zárolása és mozgatása késleltetési tüskéket okoz):

    # echo 0 > /proc/sys/vm/zone_reclaim_mode

Tiltsa le a Transparent Hugepages (THP) funkciót teljesítményveszteség árán. Még akkor is, ha a töredezettségmentesítés le van tiltva, a THP késleltetési tüskéket okozhat [12][13][14]. Kizárólag akkor engedélyezze, ha az alkalmazás kifejezetten kéri a madvise és advise használatával:

    # echo madvise > /sys/kernel/mm/transparent_hugepage/enabled
    # echo advise > /sys/kernel/mm/transparent_hugepage/shmem_enabled
    # echo never > /sys/kernel/mm/transparent_hugepage/defrag

Vegye figyelembe, hogy ha az Ön játéka TCMalloc‑ot használ (például Dota 2 és CS:GO), akkor nem ajánlott letiltani a THP‑t, mivel ez jelentős teljesítményveszteséggel jár [15].

Csökkentse a maximális page lock megszerzési késleltetést, miközben megőrzi a megfelelő átviteli teljesítményt [16][17][18]:

    # echo 1 > /proc/sys/vm/page_lock_unfairness

Finomhangolja az ütemező beállításait. Az alábbi ütemező beállítások ütköznek a cfs-zen-tweaksAUR szoftvercsomaggal, ezért minden beállításhoz csak egyetlen szolgáltatót válasszon. Alapértelmezés szerint a linux kernel ütemezője az áteresztőképességre van optimalizálva, nem pedig a késleltetésre. Az alábbi kézzel készített beállítások ezt megváltoztatják, és különböző játékokkal tesztelve észrevehető javulást eredményeznek. Előfordulhat, hogy ezek nem optimálisak az Ön felhasználási esetében. Fontolja meg a szükség szerinti módosításukat [19][20]:

    # echo 0 > /proc/sys/kernel/sched_child_runs_first
    # echo 1 > /proc/sys/kernel/sched_autogroup_enabled
    # echo 3000 > /proc/sys/kernel/sched_cfs_bandwidth_slice_us
    # echo 3000000 > /sys/kernel/debug/sched/base_slice_ns
    # echo 500000 > /sys/kernel/debug/sched/migration_cost_ns
    # echo 8 > /sys/kernel/debug/sched/nr_migrate

Továbbá ajánlott különböző ütemezőket tesztelni, ahogyan az a Teljesítmény javítása#CPU-ütemező című szakaszban le van írva. Például a scx_cosmos ütemező a scx-scheds szoftvercsomagból ígéretesnek tűnik a válaszidő konzisztenciájának javítására, mivel optimalizálja a feladat–CPU lokalitást (javítva a cache találati konzisztenciát futások között), csökkenti a lock contention előfordulását, és általános felhasználási forgatókönyvekhez is megfelelő, terhelés alatt az interaktív feladatokat részesíti előnyben. Hasonlóképpen a scx_lavd kifejezetten a konzisztens játékélményre van optimalizálva. Önnek érdemes különböző ütemezőket kipróbálnia, hogy lássa, melyik a legsikeresebb az adott munkaterheléshez.

#### Változtatások állandóvá tétele

Általában a kernelparaméterek végleges beállítására az a tanács, hogy hozzon létre egy sysctl beállításfájlt, vagy módosítsa a boot loader beállításait. Mivel azonban a változtatásunk kiterjed mind a procfs‑re (`/proc`, amely tartalmazza a sysctl‑t), mind a sysfs‑re (`/sys`), a legkényelmesebb megoldás a systemd-tmpfiles használata:

    /etc/tmpfiles.d/consistent-response-time-for-gaming.conf

    #    Path                  Mode UID  GID  Age Argument
    w /proc/sys/vm/compaction_proactiveness - - - - 0
    w /proc/sys/vm/watermark_boost_factor - - - - 1
    w /proc/sys/vm/min_free_kbytes - - - - 1048576
    w /proc/sys/vm/watermark_scale_factor - - - - 500
    w /proc/sys/vm/swappiness - - - - 10
    w /sys/kernel/mm/lru_gen/enabled - - - - 5
    w /proc/sys/vm/zone_reclaim_mode - - - - 0
    w /sys/kernel/mm/transparent_hugepage/enabled - - - - madvise
    w /sys/kernel/mm/transparent_hugepage/shmem_enabled - - - - advise
    w /sys/kernel/mm/transparent_hugepage/defrag - - - - never
    w /proc/sys/vm/page_lock_unfairness - - - - 1
    w /proc/sys/kernel/sched_child_runs_first - - - - 0
    w /proc/sys/kernel/sched_autogroup_enabled - - - - 1
    w /proc/sys/kernel/sched_cfs_bandwidth_slice_us - - - - 3000
    w /sys/kernel/debug/sched/base_slice_ns  - - - - 3000000
    w /sys/kernel/debug/sched/migration_cost_ns - - - - 500000
    w /sys/kernel/debug/sched/nr_migrate - - - - 8

Ezután indítsa újra a számítógépet, és ellenőrizze, hogy az értékek helyesen érvényesültek-e.

### Buffer bloat csökkentése

Egy eszköz akkor tapasztal buffer bloat jelenséget, amikor egy nagy buffer sorba állítja a kéréseket, és emiatt az új kérések hosszú ideig blokkolva maradnak. Ez előfordulhat mind adatküldés, mind adatfogadás során.

A buffer bloat problémát egy intelligens sorba állító algoritmus oldja meg, amely igazságos és időszerű erőforrásmegosztást biztosít az eszköz számára. Az intelligens sorba állító algoritmusok gyorsabb és következetesebb válaszidőket eredményeznek, ugyanakkor növelik a CPU terhelését. Interaktív munkaterhelések esetén kívánatos a csökkentett buffer bloat.

#### Buffer bloat csökkentése adathordozókon

Az adathordozók esetében a BFQ ütemező a leghatékonyabb a buffer bloat minimalizálásában és az interaktivitás javításában Improving performance#Ütemezőalgoritmusok.

#### Buffer bloat csökkentése a hálózaton

Használhatja az alapértelmezett fq_codel vagy a továbbfejlesztett cake intelligens sorkezelési algoritmusokat. Ezek a sysctl segítségével állíthatóak be. Az otthoni internetes router buffer bloat problémát okozhat, amelyet enyhíteni lehet a router újbóli beállításával, új router operációs rendszer telepítésével vagy a router cseréjével (további információ itt olvasható).

Íme néhány egyszerű módszer a hálózati buffer bloat tesztelésére.

### PCI késleltetések javítása

Módosítsa a PCI késleltetéseket a CachyOS operációs rendszerhez hasonlóan [21]. Csökkentse a maximális ciklusszámot, amelyet egy PCI kliens elfoglalhat a buszon, kivéve a hangkártyákat [22]. Vegye figyelembe, hogy ezek a beállítások ütköznek a Professional audio#Rendszerbeállítás optimalizálása lehetőségeivel.

    # setpci -v -s '*:*' latency_timer=20
    # setpci -v -s '0:0' latency_timer=0
    # setpci -v -d "*:*:04xx" latency_timer=80

A beállítások következetes engedélyezéséhez futtassa azokat rendszergazdai jogosultsággal a rendszerindítás során.

### Szimultán többszálúság (SMT) letiltása

Az, hogy a szimultán többszálúság (simultaneous multithreading, SMT) letiltása javítani fogja-e az Ön játékélményét, az Ön hardverétől és játékalkalmazásaitól függ.

SMT előnyei:

1. Nagyobb teljes áteresztőképesség, amennyiben az Ön alkalmazása képes kihasználni a további szálakat.
2. Több futási sor a feladatütemező számára, és ezért átlagosan kevesebb várakozási idő egy folyamatszál számára, hogy ütemezésre kerüljön egy magon.

SMT kikapcsolásának előnyei:

1. Nagyobb egy magon elérhető teljesítmény, mivel nem szükséges megosztani a mag belső erőforrásait, valamint a kernel és a firmware képes letiltani az SMT-hez kapcsolódó biztonsági enyhítéseket.
2. Következetesebb egy magos teljesítmény. Az Ön processzorának mikroarchitektúrájától függően az SMT megosztja a processzor különféle belső erőforrásait, mint például az utasításdekódoló egységeket, a mikro-műveletek gyorsítótárát, a regiszter-átnevezési képességeket, az L1- és L2-gyorsítótárat, valamint a fordítási lookaside buffer bejegyzéseket. Attól függően, hogy egy testvérszál mit végez, a fő szál áteresztőképessége változik. Az SMT továbbá csökkenti a feladatütemező méltányosságát, még akkor is, ha az tisztában van az SMT-vel.

Ha letiltja a szimultán többszálúságot (SMT), tegye ezt a BIOS/UEFI-ben az egymagos teljesítmény javítása érdekében. (Példa az SMT által megosztott CPU belső erőforrásokra: [23])

### Megosztott objektumok azonnali betöltése az első futtatás késleltetésének javítása érdekében

Tekintse meg az

    LD_BIND_NOW=1

környezeti változót az Ön játékaihoz, hogy elkerülje a programkód futásidejű betöltését (részletek az ld.so(8) man súgóban), amely késleltetést okoz, amikor egy függvényt először hívnak meg. Ne állítsa be ezt a startplasma-x11 program vagy más olyan programok esetében, amelyek olyan függvénykönyvtárakat kapcsolnak be, amelyek valójában már nem léteznek a rendszeren, és amelyeket a program soha nem hív meg. Ha ez a helyzet, akkor a program indítása meghiúsul, mert megpróbál egy nem létező megosztott objektumhoz kapcsolódni, így a probléma könnyen azonosítható. A legtöbb játék rendben elindul ennek a beállításnak az engedélyezésével. Mivel a hivatalos szoftvercsomag-tárolóban lévő szoftvercsomagok alapértelmezés szerint RELRO segítségével [24] vannak forráskódból lefordítva, ezért csak a más szoftvercsomag-tárolókból származó szoftvercsomagokat érintheti az első futtatás késleltetése, a linkelési hibák azonban továbbra is előidéződhetnek.

### Segédszoftverek

#### GameMode

GameMode egy szolgáltatás és függvénykönyvtár kombinációja, amely lehetővé teszi a játékok számára, hogy ideiglenesen optimalizációk sorát kérjék a gazda operációs rendszeren. Ez javíthatja a játék teljesítményét.

#### Gamescope

Gamescope egy mikrokompozitor a Valve fejlesztőitől, amelyet a Steam Deck hordozható kézi számítógépen használnak. Célja egy elszigetelt kompozitor biztosítása, amelyet kifejezetten a játékhoz igazítottak, és számos játékközpontú funkciót támogat.

### ACO fordító

Megjegyzés Az alább bemutatott módszer kizárólag azokon az AMD GPU hardvereken működik, amelyek az AMDGPU illesztőprogramokat futtatják.

Tekintse meg az AMDGPU#ACO fordító című leírást.

### DRI késleltetés csökkentése

A Direct Rendering Infrastructure (DRI) beállításfájlok minden DRI illesztőprogramra vonatkoznak, beleértve a Mesa és Nouveau illesztőprogramokat is. A DRI beállítást rendszerszinten Ön a `/etc/drirc` fájlban, vagy felhasználói szinten a `$HOME/.drirc` fájlban tudja módosítani. Ha ezek nem léteznek, akkor először létre kell hoznia őket. Mindkét fájl ugyanazt a szintaxist használja. Az opciók dokumentációja megtalálható a https://dri.freedesktop.org/wiki/ConfigurationOptions/ weboldalon. Az input késleltetés csökkentése érdekében, a vblank szinkronizáció kikapcsolásával, adja hozzá a következőt:

    <driconf>
       <device>
           <application name="Default">
               <option name="vblank_mode" value="0" />
           </application>
       </device>
    </driconf>

### Képkockasebesség és reakcióidő javítása ütemezési irányelvekkel

A legtöbb játék előnyt élvezhet, amennyiben a kernel megfelelő ütemezési irányelveket kap a feladat prioritásának biztosítására. Ezeket az irányelveket ideális esetben szálanként az alkalmazásnak kell beállítania.

Azoknál a programoknál, amelyek saját maguk nem valósítanak meg ütemezési irányelveket, a schedtool nevű alkalmazás, valamint a hozzá tartozó schedtooldAUR szolgáltatás sok ilyen feladatot automatikusan képes kezelni.

A szoftverekhez rendelt irányelvek módosításához egyszerűen szerkessze a `/etc/schedtoold.conf` fájlt, és adja hozzá a szoftvert a kívánt schedtool argumentumokkal együtt.

#### Irányelvek

`SCHED_ISO` (csak a BFS/MuQSSPDS ütemezőkben van megvalósítva, amelyek a -pf és -ck kernelekben találhatók) – nemcsak azt teszi lehetővé, hogy a folyamat legfeljebb a CPU 80 százalékát használja, hanem megpróbálja csökkenteni a késleltetést és az akadozást, ahol csak lehetséges. A legtöbb, ha nem az összes játék profitálni fog ebből:

    bit.trip.runner -I

`SCHED_FIFO` egy alternatívát kínál, amely akár jobban is működhet. Önnek érdemes tesztelnie, hogy az alkalmazásai simábban futnak-e a `SCHED_FIFO` használatával, és ha igen, akkor mindenképpen használja inkább azt. Ugyanakkor figyelmeztetjük: A `SCHED_FIFO` kockázatot hordoz, mivel előfordulhat, hogy kiéhezteti a rendszert! Ezt olyan esetekben használja, amikor alább az -I kerül alkalmazásra:

    bit.trip.runner -F -p 15

#### Nice szintek

Másodszor, a nice szint határozza meg növekvő sorrendben, hogy mely feladatok kerülnek feldolgozásra először. A -4 nice szint ajánlott a legtöbb multimédiás feladathoz, beleértve a játékokat is:

    bit.trip.runner -n -4

#### Magaffinitás

Fejlesztés közben némi zavar támadt afelől, hogy a illesztőprogramnak, vagy a programnak kellene-e több szálon futnia. Ha az illesztőprogram és a program egyszerre próbál több szálon futni, akkor az jelentős teljesítménycsökkenést okozhat. Például a képkockaszám-vesztést és a lefagyások megnövekedett kockázatát vonja maga után. Ennek példái közé tartozik számos modern játék, valamint minden Wine szoftver, amely GLSL engedélyezésével fut. Ha egyetlen magot szeretne kiválasztani, és csak az illesztőprogramnak engedni ennek kezelését, akkor egyszerűen használja a `-a 0x#` kapcsolót, ahol a # a mag száma. Például:

    bit.trip.runner -a 0x1

A fenti példa az első magot használja.

Néhány CPU hyperthreadelt, és valójában csak 2 vagy 4 maggal rendelkezik, de 4 vagy 8 magként jelenik meg, és így célszerű figyelembe venni:

    bit.trip.runner -a 0x5

A fenti példa a 0101-es virtuális magokat használja, vagyis az 1-es és 3-as mag van a használatban.

#### Általános eset

A legtöbb játékhoz, amelyek magas képkockaszámot és alacsony késleltetést igényelnek, ezen kapcsolók mindegyikének használata tűnik a legjobbnak. Az affinitást azonban programonként kell ellenőrizni, mivel a legtöbb natív játék képes a helyes használatot felismerni. Általános esetben:

    bit.trip.runner -I -n -4
    Amnesia.bin64 -I -n -4
    hl2.exe -I -n -4 -a 0x1 #Wine with GLSL enabled

Stb...

#### Optimus, és más segédszoftverek

Általános szabályként minden olyan folyamatot, amelyre a játéknak szüksége van a működéshez, a játékénál magasabb nice szintre kell állítani. Érdekes módon a Wine szoftvernél létezik egy fordított ütemezés nevű probléma, amely gyakran előnyös lehet, amennyiben a fontosabb folyamatok magasabb nice szintet kapnak. A Wineserver pedig feltétel nélkül hasznot húz a `SCHED_FIFO` használatából, mivel ritkán terheli le teljesen a CPU-t, és amikor csak lehetséges, magasabb prioritást igényel.

    optirun -I -n -5
    wineserver -F -p 20 -n 19
    steam.exe -I -n -5

## Perifériák

### Egér

Lehet, hogy Önnek érdemes beállítania az egérgyorsítás funkciót, hogy pontosabban tudja irányítani az egeret.

Ha az Ön egere több mint 3 gombbal rendelkezik, akkor érdemes megnéznie az egérgombok című cikket.

Amennyiben Ön játékra tervezett egeret használ (különösen Logitech és Steelseries), akkor érdemes beállítania az egér lekérdezési gyakoriságát, DPI étékét, LED világításait stb. a piper szoftvercsomag segítségével. Tekintse meg ezt az oldalt a piper által támogatott eszközök teljes listájáért. Alternatívaként a solaar szoftvercsomag használható a Logitech eszközökhöz.

### LED világítások

Ön az openrgb szoftvercsomag segítségével módosíthatja és kezelheti a különféle RGB LED világításokat. A jelenleg támogatott eszközök listáját ezen a weboldalon találja.

## További olvasnivaló a témában

- linux_gaming - Fórum a reddit.com weboldalon, amelynek témája a Linuxon való játék. Reddit aloldalak: Wiki, GYIK.
- Linux Gaming Guide - Összeállítás a különféle technikákról a Linuxos játékélmény optimalizálására.
- Ellenállunk-e már a csalásnak? - Átfogó, közösségi összeállítás azokról a játékokról, amelyek anti-cheat (csalás ellenes) rendszert használnak, valamint azok kompatibilitásáról GNU/Linux vagy Wine/Proton alatt.
- proton db - Közösségi alapon gyűjtött Linux kompatibilitási jelentések.

Category:

- Gaming (Magyar)

Hidden categories:

- Pages or sections flagged with Template:Style
- Pages with dead links

Gaming (Magyar)
Add topic