Install Arch Linux with accessibility options (Magyar) - ArchWiki

Jump to content

# Install Arch Linux with accessibility options (Magyar)

From ArchWiki
Fordítás állapota: Ez az oldal az angol Install Arch Linux with accessibility options című oldal magyar nyelvre lefordított változata. Utolsó fordítás dátuma: 2026.04.11. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A hivatalos Arch Linux telepítőmédium számos akadálymentesítési funkciót támogat:

- Látássérült személyek számára a beszédet az espeakup szoftvercsomag biztosítja.
- Látássérült személyek számára a Braille-kijelzőt a brltty szoftvercsomag biztosítja.

Ez a dokumentum bemutatja azt, hogy miként lehet az Arch Linux operációs rendszert ezeknek a funkcióknak a felhasználásával feltelepíteni a számítógépre.

Megjegyzés Ez az oldal egyedül azokat a telepítési lépéseket írja le, amelyek eltérnek a Telepítési útmutató leírásától.

## Telepítés előtt

### Bootoljon be a live telepítőkörnyezetbe

Megjegyzés A telepítő adathordozón lévő rendszerbetöltő programok (boot loader programok) 15 másodperces időkorlát után indítják el az alapértelmezett menüpontot.

Amikor a telepítő adathordozó elkezd be bootolni, nyomja meg a `Le` billentyűgombot, majd az `Enter` billentyűgombot annak érdekében, hogy a beszéd már a bootoláskor engedélyezve legyen.

Az USB Braille-kijelzőt az udev automatikusan fel kell, hogy ismerje.

### Több hangkártya

Ha a számítógépében több hangkártya van, akkor Ön a következő üzenetet fogja hallani: Please select your sound card for speech output. (Kérjük, válassza ki a hangkártyát a beszédkimenethez).

Amikor Ön azon a hangkimeneten hall egy hangjelzést, amelyet használni szeretne, nyomja meg az `Enter` billentyűt a hangkártya kiválasztása érdekében.

### Változtassa meg a beszéd nyelvét

Az espeak-ng nyelv/hang, amelyet az `espeakup.service` használ, úgy módosítható, hogy a szerkesztés segítségével a nyelvi kódot hozzáfűzi a `default_voice=` értékhez az `Environment=` direktívában.

Az espeak-ng hangváltozat is módosítható, amennyiben a nyelvi kódhoz hozzáfűzi a `+hangváltozat` kiegészítést. További információért tekintse meg az espeakup(8) és espeak-ng(1) man súgókat.

## Telepítés

### Telepítse az alapvető szoftvercsomagokat

Annak érdekében, hogy a számítógépre feltelepített operációs rendszerben benne legyen a beszédtámogatás, Önnek szüksége van az espeakup és az alsa-utils szoftvercsomagokra. Amennyiben Ön Braille-kijelzőt használ, akkor telepítse fel a számítógépre a brltty szoftvercsomagot.

Az operációs rendszer feltelepítésekor, amikor Ön a pacstrap(8) parancsot futtatja, adja hozzá a további szükséges szoftvercsomagokat is:

    # pacstrap -K /mnt base linux linux-firmware espeakup alsa-utils

## Állítsa be az operációs rendszert

### Hangkártya

Ha #Több hangkártya került felismerésre, akkor másolja át a `/etc/asound.conf` fájlt, amely a telepítő adathordozón lett létrehozva:

    # cp /etc/asound.conf /mnt/etc/

### Engedélyezze a szolgáltatásokat

A számítógépre sikeresen feltelepített operációs rendszerbe történő be bootolás után a beszédtámogatás érdekében Önnek engedélyeznie kell az `espeakup.service` szolgáltatást. Részletekért tekintse meg a #Változtassa meg a beszéd nyelvét című leírást.

## Számítógép újraindítása

Az újonnan feltelepített operációs rendszerbe történő be bootolás után a beszédnek automatikusan el kell indulnia.

## Hibaelhárítás

Tekintse meg az Accessibility#Hibaelhárítás című leírást.

Categories:

- Installation process (Magyar)
- Accessibility (Magyar)

Install Arch Linux with accessibility options (Magyar)
Add topic