nano (Magyar) - ArchWiki

Jump to content

# nano (Magyar)

From ArchWiki
Fordítás állapota: Ez az oldal az angol Nano című oldal magyar nyelvre lefordított változata. Utolsó fordítás dátuma: 2026.02.13. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

A GNU nano (vagy egyszerűen nano) egy szövegszerkesztő, amelynek célja egy egyszerű felület és intuitív parancsopciók bevezetése a parancssor alapú szövegszerkesztés számára. A nano szövegszerkesztő olyan funkciókat támogat, mint a színezett szintaxiskiemelés, a DOS/Mac fájltípus-konverziók, a helyesírás-ellenőrzés és az UTF-8 karakterkódolás. Az üres pufferrel megnyitott nano szövegszerkesztő jellemzően csak néhány MiB rezidens memóriát foglal el a számítógép memóriájában.

## Telepítés

Telepítse a nano szoftvercsomagot, annak érdekében, hogy a nano szövegszerkesztő fel legyen telepítve a számítógépre.

## Beállítás

A nano kinézetét, működését és funkcióit általában vagy parancssori argumentumokkal, vagy a `~/.config/nano/nanorc` beállításfájlban található beállításparancsokkal lehet szabályozni.

Egy például szolgáló beállításfájl a nano szövegszerkesztő feltelepítésekor kerül fel a számítógépre, és a fájlrendszerben a `/etc/nanorc` helyen található meg. A nano beállításának testreszabása érdekében, Ön először hozzon létre egy helyi másolatot a `~/.config/nano/nanorc` útvonalon:

    $ mkdir ~/.config/nano
    $ cp /etc/nanorc ~/.config/nano/nanorc

Folytassa a nano parancssori környezet beállítását azzal, hogy parancsokat állít be vagy töröl a `~/.config/nano/nanorc` fájlban.

Tipp A nanorc(5) man súgóleírás tartalmazza a nano számára elérhető összes beállításparancs teljes listáját.

### Szintaxiskiemelés

A nano szövegszerkesztő előre meghatározott szintaxiskiemelési szabályokkal érkezik, amelyek a `/usr/share/nano/*.nanorc` és a `/usr/share/nano/extra/*.nanorc` fájlokban vannak definiálva. Ezen szabályok engedélyezése érdekében, Ön adja hozzá a következő sort a saját `~/.config/nano/nanorc` fájljához vagy a `/etc/nanorc` fájlhoz:

    include "/usr/share/nano/*.nanorc"
    include "/usr/share/nano/extra/*.nanorc"

A szintaxiskiemelés alapértelmezett beállításait felváltó és kibővítő fejlesztések megléte érdekében telepítse fel a nano-syntax-highlighting vagy nano-syntax-highlighting-gitAUR szoftvercsomagot, és az előző beállítás mellett adja hozzá a következőt is:

    include "/usr/share/nano-syntax-highlighting/*.nanorc"

#### Forth

A Forth szintaxiskiemelés érdekében, tekintse meg a https://paste.xinu.at/wc17YG/ weboldalt.

#### PKGBUILD

Mentse el a https://paste.xinu.at/4ss/ linken megtalálható fájlt (hasonlóan az Arch régi svntogit szerveréhez) a `/etc/nano/pkgbuild.nanorc` helyre, majd illessze be a nano szövegszerkesztő beállításfájljába a következő sort:

    include "/etc/nano/pkgbuild.nanorc"

Tipp A nano-syntax-highlighting szoftvercsomagnak van egy alternatív verziója.

### Felfüggesztés

A felfüggesztés (azaz a nano szövegszerkesztő háttérbe küldése) engedélyezve van alapértelmezetten, azonban az alapértelmezett billentyűkiosztás megváltozott: A `Ctrl+z` helyett `Ctrl+t` `Ctrl+z` lett, és ha a régi működés a kívánatos, akkor módosítani kell. A módosítás művelete a `Key bindings` szekció ellenőrzésével végezhető el.

## Használat

A billentyűparancsok megtekinthetők a nano szövegszerkesztőn belül. A nano online súgófájljai a `Ctrl+g` billentyűkombinációval érhetők el, valamint a nano Command Manual tartalmazza a teljes leírást és további támogatást.

Továbbá, tekintse meg a cheatsheet a nano szövegszerkesztőhöz, rövid, praktikus összefoglalót is.

### Speciális funkciók

A nano szövegszerkesztő képernyőjének kettő alsó sorában találhatók a gyakran használt funkciókat képviselő billentyűparancsok.

Ezek a funkciók a következő módon aktiválhatók:

- A `Ctrl` billentyűgomb a `^` alapú billentyűparancsokhoz tartozik.
- A `Meta` billentyűgomb (általában `Alt`) vagy `Esc` billentyűgomb az `M-` alapú billentyűparancsokhoz tartozik.

Tipp A Feature Toggles (Funkcióváltások) című leírás felsorolja a nano szövegszerkesztő számára elérhető globális kapcsolókat.

## Tippek és trükkök

### Vi szövegszerkesztő lecserélése a nano szövegszerkesztőre

Amennyiben Ön a vi szövegszerkesztőt a nano szövegszerkesztőre szeretné lecserélni alapértelmezett szövegszerkesztőként olyan parancsokhoz, mint a visudo, akkor állítsa be a `visual` és `editor` környezeti változókat. Például:

    export VISUAL=nano
    export EDITOR=nano

## Hibaelhárítás

### Eltérített billentyűkiosztások

Néhány window manager programnak vannak olyan billentyűparancsai, például `Alt+Enter`, amelyek ütköznek a nano szövegszerkesztővel. Távolítsa el vagy rendelje át őket például a `Super` billentyűre (dconf használatával mutter, muffin és marco esetén), majd indítsa újra az window manager programot.

## További olvasnivaló a témában

- nano (text editor) - Wikipedia Entry
- GNU nano Homepage - Official Site
- GNU nano Bugs - Bug Reporting
- Improved Nano Syntax Highlighting Files

Categories:

- Text editors (Magyar)
- Console applications (Magyar)
- GNU (Magyar)

nano (Magyar)
Add topic